armvectores/hy_wikipedia_2023 huggingface dataset:
Բոլոնիա (գավառ)

Անվան այլ կիրառումների համար տե՛ս՝ Բոլոնյա (այլ կիրառումներ)Բոլոնյա (իտալերեն՝ Provincia di Bologna, էմիլ.-ռոմ.՝ pruvénzia ed Bulåggna), գավառ Իտալիայի Էմիլիա Ռոմանիա մարզում։ Այս գավառի մայրաքաղաքն է Բոլոնյա քաղաքը, որը 2012 թ-ին ուներ 386,181 բնակիչ։ Բոլոնիա գավառի ընդհանուր տարածությունը 3,702.32 կմ² է, իսկ ընդհանուր բնակչությունը 2015 թ.-ին 1,004,323 բնակիչ՝ տալով բնակչության խտությունը՝ 271.27 բնակիչ 1 կմ² համար։ Մետրոպոլիտենի կենտրոնը՝ Վիրջինի Մերոլա անգլ.՝ Virginio Merola:


== Պատմություն ==
1853 թ.-ին Վիլլանովյան մշակույթի (վաղ Երկաթե դարաշրջան) մնացորդները հայտնաբերվել են հնագետների կողմից Բոլոնիայի մոտակայքում։Քաղաքը տարհանվել էր Էտրուսկների կողմից և անվանվել էր Բոլսինի, բայց ավելի ուշ վերանվանվեց Ֆելսիան անգլ.՝ Felsina: Մ.թ.ա. VI դարում Ֆելսինան հայտնի էր իր շուկաներով և առևտրով։ Այդ ժամանակահատվածում այն հափշտակված էր Գալիք ցեղախմբի կողմից, որոնց օգնությամբ զարկ տրվեց գյուղատնտեսության զարգացմանը տարածաշրջանում։ Հռոմեացիները ցանկանում էին գրավել այն մինչ մ.թ.ա. 220 թ.-ը, որը հաջողությամբ պսկավեց մ.թ.ա. 180 թ.-ին՝ Ֆելսինայի գրավման ժամանակ, այն վերանվանվեց Բոնոնիա։ Մ.թ. 476 թ.-ին Հռոմի անկումից հետո տարածաշրջանը ենթարկվեց բարբարոս ցեղերի ներխուժումներին, Բոլոնիայում ստեղծվեց ամրոց։
Քաղաքը պատկանում էր Կառլ I, բայց 774 թ.-ին տրվել էր Սուրբ Գահին։ Այն բանից հետո, երբ Սրբազան Հռոմեական կայսրությունը տիրացավ քաղաքին, այն անվանվեց Բոլոնիա։ 1176 թ.-ին այն միացել է Լոմբարդական միությանը, որպեսզի հաղթեն Սրբազան Հռոմեական կայսրությանը և Ֆրիդրիխ I: Սրբազան Հռոմեական կայսրության կայսրը հավանություն տվեց անկախության պահանջին՝ շնորհելով որոշակի արտոնություններ։ 1249 թ.-ին այն միացավ Լոմբարդական երկրորդ միությանը՝ տապալելու Ֆրիդրիխ II՝ Սրբազան Հռոմեական կայսրության կայսեր։ 1506 թ.-ին այն դարձավ Պապական մարզի մաս, իսկ ավելի ուշ միացավ Իտալիայի թագավորությանը։
1088 թ.-ին հիմնվել է Բոլոնիայի համալսարանը՝ հռոմեական և կանոնական իրավունք մասնագիտացմամբ։


== Աշխարհագրություն ==
Բոլոնիայի գավառը Էմիլիա Ռոմանիա մարզի 9 գավառներից մեկն է Իտալիայի հյուսիս-արևմուտքում։ Այն տեղակայված է մարզի կենտրոնում և արևելքից հարակից է Ռավեննա գավառին։ Գավառը հիմնականում հարթավայրային է և ձգվում է Պադանի հարթավայրից մինչև Ապենինյան լեռներ։ Գավառի ամենաբարձր կետ անգլ.՝ Corno alle Scale լեռան գագաթն է Լիցանո ին Բելվեդերե կոմունայում, որի բարձրությունն է 1,945մ (ծովի մակերևույթից)։


== Հղումներ ==
Provincia di Bologna


== Ծանոթագրություններ ==
Իտագուասու դա Բաիա

Իտագուասու դա Բաիա (պորտ.՝ Itaguaçu da Bahia), համայնք Բրազիլիայում՝ Բաիա նահանգի կազմում։ Գտնվում է Բալի Սան Ֆրանցիսկանում դա Բաիա մարզում։ Մտնում է Բառա գավառի կազմի մեջ։ Բնակչությունը կազմում է 8738 մարդ՝ 2006 թվականի տվյալներով։ Գրավում է 4 396,339 կմ2 տարածք։ Բնակչության խտությունը՝ 2,0 մարդ/կմ²։


== Պատմություն ==
Քաղաքը հիմնադրվել է 1898 թվականի մփետրվարի 24-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 19.247.291,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.940,45 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,586 (տվյալները՝ ՄԱԿ-ի զարգացման ծրագրի)։
Կարլա Լիբկնեխտա (գյուղ, Ռոզովի շրջան)

Կարլա Լիբկնեխտա (ուկրաիներեն՝ Карла Лібкнехта), գյուղ Ուկրաինայի Զապորոժիեի մարզի Ռոզովի շրջանում։ Բնակավայրը նախկինում նաև անվանվել է Լյուդվիգստալ, Ռոմանովկա։ Հիմնադրվել է 1843 թվականին։
2001 թվականի տվյալներով Կարլա Լիբկնեխտա գյուղում բնակվում էր 382 մարդ։ Բնակավայրը զբաղեցնում է 1 կմ² տարածք։ Բնակչության խտությունը կազմում էր 380 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գինուխերեն

Գինուխերեն, իբերակովկասյան ընտանիքի դաղստանյան լեզուների ավարական խմբի դիդոյական (ցեզյան) ենթախմբի լեզու։ Խոսում են Ռուսաստանի Դաշնության Դաղստանի Հանրապետության Գենուխ գյուղում և հանրապետության այլ վայրերում, այդ թվում՝ մայրաքաղաք Մախաչկալայում։ Խոսողների թիվը մոտ 600 է։ 2010 թվականի մարդահամարի ժամանակ գինուխերենը մայրենի լեզու է նշել ընդամենը 5 մարդ, այնինչ 2002 թվականի մարդահամարի ժամանակ 548 մարդ էր։ Այս վերջին տվյալը մոտ է լեզվաբանների գնահատմանը։ 2010 թվականի մարդահամարի տվյալը թերևս սխալ է կամ գինուխերեն խոսողներին հաշվառել են ավարերեն խոսողների հետ։
Գինուխերենի մասին առաջին տվյալները 1916 թվականին հավաքել է ազգագրագետ Ա. Կ. Սերժպուտովսկին։
Ծագումնաբանորեն առավել մոտ է ցեզերենին։
Բարբառային տարբերակում չունի։ Անգիր է։ Գինուխցիների մեջ տարածված են ավարերենը և ռուսերենը։


== Գրականություն ==
Հ.Զ. Պետրոսյան, Ս. Ա. Գալստյան, Թ. Ա. Ղարագուլյան, Հայկ. ՍՍՀ Գիտությունների ակադեմիայի հրատարակչություն, Երևան, 1975, էջ 73։
Forker, Diana. A Grammar of Hinuq. Mouton Grammar Library [MGL] 63. DE GRUYTER Mouton, 2013. - 827 pages. ISBN 978-3-11-030397-


== Ծանոթագրություններ ==
Ուրալ (գյուղ, Յանաուլսկի շրջան)

Անվան այլ կիրառումների համար տե՛ս՝ ՈւրալՈւրալ (ռուս.՝ Урал, բաշկիրերեն՝ Урал), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 76 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սենեքերիմ Մկրտչյան

Սենեքերիմ Ալեքսանի Մկրտչյան (սեպտեմբերի 10, 1908(1908-09-10), Արճակ, Իփեքյոլու, Վանի մարզ, Թուրքիա - հոկտեմբերի 22, 1973(1973-10-22), Մոսկվա, ԽՍՀՄ, թաղված է Երևանում), հայ համաճարակաբան։ Բժշկական գիտությունների թեկնածու (1952): ՀԽՍՀ վաստակավոր բժիշկ (1961):


== Կենսագրություն ==
Սենեքերիմ Մկրտչյանը ծնվել է 1908 թվականի սեպտեմբերի 10-ին, Արճակ (Վանի նահանգ) գյուղում։ 1935 թվականին ավարտել է Երևանի բժշկական ինստիտուտը։ 1935-1939 թվականներին եղել է Վեդու (որտեղ Մկրտչյանի նախաձեռնությամբ հիմնադրվել է  տրոպիկական կայան) շրջանային առբաժնի վարիչ,, 1939-1948 թվականներին՝ Հայաստանի հակահամաչարակային ծառայության վարչության պետ, 1941 թվականին Ա. Բ. Ալեքսանյանի հետ ստեղծել է Հանրապետական հակաժանտախտային կայանը և  մինչև 1973 թվականը ղեկավարել այն։ 1994 թվականից Մկրտչյանի անունով է կոչվել ՀՀ առողջապահության նախարարության Հատուկ վտանգավոր վարակների կանխարգելման կենտրոնը։
Աշխատանքները վերաբերում են հատուկ վտանգավոր վարակիչ հիվանդությունների կանխարգելման և դրանց դեմ պայքարի կազմակերպման հարցերին։


== Երկեր ==
Բրուցելյոզ։ Երևան։ Ա. հ., 1939:
Որովայնատիֆը և պայքարը նրա դեմ, 1940 (համահեղինակ)։
Հուշաթերթ հանրակացարանի պարետին բծավոր տիֆի դեմ մղվող պայքարի մասին։ Երևան։ Պետհրատ, 1945։
Հետադարձ տիֆ։ Երևան։ Հայպետհրատ, 1949։
Տուլյարեմիա։ Երևան։ Պետհրատ., 1950:
Ինչպիսի հիվանդություններ են փոխանցվում կենդանիներից մարդկանց։ Երևան։ Հայպետհրատ, 1950։
Տուլյարեմիա։ Երևան։ Հայպետհրատ, 1954։
Բծավոր տիֆ, Երևան։ Հայպետհրատ, 1956։
Ժանտախտ, Երևան։ Հայպետհրատ, 1962։
Կենդանիներից մարդկանց փոխանցվող հիվանդությունները, 1963։
Армянская противочумная станцияТруды армянской противочумной станции. Вып. 1, 1991 : т.л. (Редкол.: С.А. Мкртчян (отв. ред.))


== Ծանոթագրություններ ==
Նովոսելի 1-ին (Սալսկի շրջան)

Նովոսելի 1-ին (ռուս.՝ Новоселый 1-й), գյուղ Ռուսաստանի Ռոստովի մարզի Սալսկի շրջանում։ Մտնում է Կրուչենո-Բալկովսկի գյուղական համայնքի կազմի մեջ։
Շելուդկի (գյուղ, Նեմիրովի շրջան)

Շելուդկի (ուկրաիներեն՝ Шолудьки), գյուղ Ուկրաինայի Վիննիցայի մարզի Նեմիրովի շրջանում։
2001 թվականի տվյալներով Շելուդկի գյուղում բնակվում էր 268 մարդ։ Բնակավայրը զբաղեցնում է 0,1 կմ² տարածք։ Բնակչության խտությունը կազմում էր 2680 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կանապե

Կանապե (ֆր.՝ canapé), փոքրիկ քաշով՝ 60-80 գ սենդվիչներ, հաստությունը ~ 0.5-7 սմ։ Սենդվիչներ բոված հացի կտորից, կտրտած տարբեր բաղադրիչներից (ձուկ, միս, պանիր), որոնք դնում են փայտիկների վրա, որոնք կարող են ուտել ամբողջությամբ։ Սկզբնական ժամանակաշրջանում փայտիկները սկսեցին օգտագործել ոչ թե որպես զարդարնք, այլ հարմար էին մատուցելու համար։ Կանապեն դա տոնական ուտեստ է, հաճախ նաև ֆուրշետ։ Երբ կանապեն մատուցում են կոկտեյլով կամ ֆուրշետում, այն ուտում են ձեռքերով
Հաճախ «կանապե» բառը նշանակում է ընդունելության տեսակ, ֆուրշետի ամենահեշտ տարբերակը. սենդվիչներ-կանապե, մի զույգ թեթև նախուտեստ, թեյ և մրգեր։

		
		
		


== Գրականություն ==
Rachida Amhaouche։ Canapés und andere herzhafte Knabbereien. aus dem Französischen von Daniela Caesar. Ed. Chaaraoui, Casablanca 2009, ISBN 978-9954-1-3099-5.
Constance Borde, Sheila Malovany-Chevallier։ Sandwiches & Canapés. Kubik RvR, Kehl 2005, ISBN 3-938265-15-9.
Christine Smith։ Canapés: kleine Köstlichkeiten für Genießer. aus dem Englischen von Oliver Stroh. Bauer, Bad Wiessee 2004, ISBN 3-936440-53-0.
James Beard։ Hors D'oeuvre and Canapés, with a Key to the Cocktail Party. M. Barrows and Company, New York 1940. (Neuauflage։ James Beard's Hors D'oeuvre & Canapés. James Beard Library of Great American Cooking. Running Press, Philadelphia 1999, ISBN 0-7624-0664-X)


== Արտաքին հղումներ ==
Free Culinary School Podcast Episode 17 Archived 2016-02-01 at the Wayback Machine. A podcast episode that talks about the canape's classical components, flavor structure and serving techniques.
Recepta per fer canapès de salmó(չաշխատող հղում)
Միրնոե (գյուղ, Գորոխովի շրջան)

Անվան այլ կիրառումների համար տե՛ս՝ ՄիրնոեՄիրնոե (ուկրաիներեն՝ Мирне), գյուղ Ուկրաինայի Վոլինի մարզի Գորոխովի շրջանում։ Հիմնադրվել է 1540 թվականին։
2001 թվականի տվյալներով Միրնոե գյուղում բնակվում էր 1 222 մարդ։ Բնակավայրը զբաղեցնում է 33,03 կմ² տարածք։ Բնակչության խտությունը կազմում էր 37 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խաջաևի բնակելի տուն (Դոնի Ռոստով)

Խաջաևի բնակելի տուն (ռուս.՝ Жилой дом Хаджаева), հինավուրց տուն Ռուսաստանի Դոնի Ռոստով քաղաքի Սոցիալիստական փողոցում։ Շենքը պատմության և մշակույթի տարածաշրջանային նշանակության հուշարձան է։
Հասցեն՝ ք. Դոնի Ռոստով, Սոցիալիստական փողոց, 65։


== Պատմություն ==
Գ. Ն. Խաջաևի բնակելի տունը (այժմ՝ բնակելի տուն) կառուցվել է XX դարի սկզբին մոդեռն ոճով։ 1913 թվականին շենքի սեփականատերը եղել է Գ. Ն. Խաջաևը։


== Ճարտարապետություն ==
Խաջաևի բնակելի տունը Դոնի Ռոստով քաղաքի Սոցիալիստական փողոցում եռահարկ աղյուսե տուն է, որը կառուցվել է մոդեռն ոճով։ Երկհարկանի U-աձև շենքն ունի նկուղ և բազմալանջ տանիք։ Ճակատը սվաղված է, ունի ծեփածո դեկորի յուրօրինակ բարդ մշակում։
Ճակատի անհամաչափ հորինվածքում գերակշռում են շենքի ողջ բարձրությամբ արված երկու ելուստավորումները. ձախ ելուստավորումն ընդգծում է մուտքը և ավարտվում բարձր աստիճանավոր ատտիկոսով, աջը՝ ցածր։ Շքամուտքի դուռը երկփեղկ է, վերնափեղկով։ Լուսամուտախորշերը ծածկված են ձուլածո վանդակներով։
Ճակատի ճարտարապետական կերպարը որոշում է սվաղված և ոճավորված դեկորների ավանդական համադրությունը, ինչպես նաև երկու հարկերի միջապատերի երեսպատումը օքրայագույն կերամիկական սալիկներով։ Ճակատի հորիզոնական բաժանումն ապահովում են պրոֆիլավորված գոտիները (նկուղի, լուսամուտագոգերի, միջհարկային) և քիվը։
Առաջին հարկի ուղղանկյունաձև լուսամուտատեղերը շրջանակված են U-աձև զանգվածեղ զարդաքիվեր ունեցող երեսկալներով և կողպեքային քարերով, երկրորդ հարկի կիսաշրջանաձև լուսամուտատեղերը ճարտարապետները ձևավորել են գոտիների հիմքում ելուստավորումների միջև ընկած հատվածների միացումով, ճակատի արևմտյան հատվածում նույն կերպ միավորված են պատուհանների ուղղանկյունաձև զարդաքիվերը։
Ճակատին յուրօրինակություն է հաղորդում բուսական և կենդանական աշխարհի մոտիվներով ոճավորված դեկորը՝ տերևներով և ծաղիկներով ծոփորային դեկորատիվ գոտիները, աստիճանաձև ատտիկոսի վրայի հորինվածքը, ձկնկուլներով ներդիրը արևմտյան ելուստավորման կեղծ կամարակում։ Ծաղկային նախշազարդ է առկա նաև դարպասի, վերնափեղկի և կլոր պատուհանի կախովի վանդակում։
Փոխարինվել է ճակատի պատշգամբը, կորսվել են ատտիկոսների ավարտումները, սվաղային և ծեփածո զարդերն ունեն զգալի վնասվածքներ և կորուստներ։ Շենքը XX դարի սկզբի քաղաքացիական ճարտարապետության հուշարձան է։


== Գրականություն ==
Лобжанидзе В., Лаптев Г., Кустов В. Путешествия по старому Ростову. Часть II. Ростов-на-Дону, 2001 г.
Весь Ростов и Нахичевань-на-Дону на 1913 год. Харьков. 1913. с. 221.


== Արտաքին հղումներ ==
Перечень объектов культурного наследия регионального значения г. Ростова-на-Дону
Стиль модерн в Ростове
Жилой дом Ходжаева
Ֆայլիչ

Ֆայլիչ  (գերմ.՝ Feilitzsch), կոմունա Գերմանիայում՝ Բավարիա երկրամասի Հոֆ շրջանում։
Ենթարկվում է Վերին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 2894 մարդ։ Զբաղեցնում է՝ 30,21 կմ² տարածք։ Պաշտոնական կոդ 09 4 75 123։


== Արտաքին հղումներ ==
Պաշտոնական կայքը
Լուիս Կարլոս Պրեստես

Լուիս Կարլոս Պրեստես (պորտ.՝ Luís Carlos Prestes, հունվարի 3, 1898(1898-01-03), Պորտու Ալեգրի, Բրազիլիա - մարտի 7, 1990(1990-03-07), Ռիո դե Ժանեյրո, Բրազիլիա), բրազիլացի կոմունիստական գործիչ։ Բրազիլիայի կոմունիստական կուսակցության (ԲԿԿ) անդամ (1934)։


== Կենսագրություն ==
Ծնվել է զինծառայողի ընտանիքում։ Ստացել է զինվորական բարձրագույն կրթություն։ 1918-1924 թվականներին ծառայել է բրազիլական բանակում, հեղափոխական գործունեություն է ծավալել զինվորների և սպաների շրջանում։ 1924-1927 թվականներին եղել է Ա․ Բերնարդիսի վարչակարգի դեմ կոմունիստական ուժերի զինված պայքարի ղեկավարը։ 1927-1931 թվականներին տարագրության մեջ է եղել Բոլիվիայում, Արգենտինայում և Ուրուգվայում, կապեր է ունեցել այդ երկրների կոմկուսների և Կոմինտերնի ԳԿ հարավամերձ բյուրոյի հետ։ 1931-1934 թվականներին ապրել է ԽՍՀՄ-ում։ Ընտրվել է Կոմինտերնի ԳԿ անդամ (1935)։ 1935 թվականին եղել է Ժետուլյու Վարգասի դիկտատուրայի դեմ կոմունիստական ապստամբության կազմակերպիչը, Ազգային ազատագրական ալյանսի (ընտրվել է ալյանսի պատվավոր նախագահ) հեղափոխական բանակի ղեկավարը։ Ապստամբության ճնշումից հետո ձերբակալվել և 1936-1945 թվականներին բանտարկվել, 1943 թվականից՝ ԲԿԿ ԿԿ, 1945-1980 թվականներին՝ գործադիր հանձնաժողովի անդամ և կուսակցության գլխավոր քարտուղար։ 1945 թվականներին ընտրվել է սենատոր։ 1947-1958 թվականներին, ԲԿԿ գործունեությունն արգելելու պատճառով, գտնվել է ընդհատակում, 1964 թվականից (երկրում պետական հեղաշրջումից հետո) նորից անցել է ընդհատակ։ Հեռակա կարգով դատապարտվել է 14 տարվա ազատազրկման։ Պարգևատրվել է Հոկտեմբերյան հեղափոխության շքանշանով (1973)։
Մահացել է 1990 թվականի մարտի 7-ին՝ 92 տարեկանում։


== Ծանոթագրություններ ==
Ռուսկայա Սորմա

Ռուսկայա Սորմա (ռուս.՝ Русская Сорма, չուվաշերեն՝ Вырăс Сурăм), գյուղ Ռուսաստանի Չուվաշիա հանրապետության Ալիկովսկի շրջանի կազմում։
Բնակչությունը 2006 թվականին գրանցված տվյալներով կազմում էր 250 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Defender

Defender, ռուսական ապրանքանիշ, որն արտադրում է պերիֆերիկ սարքեր և համակարգչային աքսեսուարներ։


== Պատմություն ==
Բրենդ Defender-ը հիմնադրվել է 1990 թվականին։ ԵՎ իր պատմությունը սկսել է մոնիտորների համար պաշտպանիչ էկրանների արտադրությամբ, որոնք այն տարիներին համատարած օգտագործվել են համակարգչային ճառագայթման վնասակար ներգործության նվազեցման համար։ Այստեղից էլ գալիս է բրենդի անվանումը (Defender անգլերենից թարգմանաբար նշանակում է "պաշտպան"). 1992 թվականին ապրանքանիշի տեսականին սկսեց ընդլայնվել։ Defender ապրանքները արդադրվում են Արևմտյան Եվրոպայի և Արևելյան Ասիայի գործարաններում։
Այսоր Դեֆենդեռ ապրանքանիշը մաքրող միջոց է մոնիտորներ և նոութբուքերի, ստեղնաշարեր և մկնիկներ, ցանցային ֆիլտրեր, պայուսակներ դյուրակիր համակարգիչների և շարժական սարքերի համար, տակդիրներ, ականջակալներ, ջյոստիկկներ, ոոսափողեր, վեբ-տեսախցիկներ, մի խոսքով, ամեն ինչ է, ինչով հպարտ է մեծ չինական արդյունաբերությունը։ հայրենական սեփականատերերի հետ, միայն մարքեթինգ է։ Ի դեպ, դա այն սպառողական հատվածը չէ, որտեղ կարեւոր է բրենդը, թեև առանձին տեսակի ապրանքների շրջանում, անշուշտ, գոյություն ունեն հեղինակավոր արտադրողների բարձրորակ արտադրանք, բայց Defender-ի ֆոնի վրա նրանք այդպես էլ հեշտ նկատելի են։ 


== Արտադրանք ==
Ստեղնաշարեր, մկնիկներ
Ցանցային ֆիլտրեր, լարման կայունարարներ
Ակուստիկ համակարգեր
Խաղային ղեկ, ջյոստիկներ, գեյմպադներ, խաղային կոնսոլներ, բազմաֆունկցիոնալ կոնսոլներ
Ականջակալներ, խոսափող, վեբ տեսախցիկներ
Բջջային սարքերի և տեխնիկայի Մաքրող միջոցներ
Պայուսակներ և ուսապարկեր դյուրակիր սարքերի համար
Տեխնիկայի համար տակդիրներ մկնիկների գորգեր


== Պարգևատրումներ ==
Defender արտադրանքը բազմիցս պարգևատրվել է այնպիսի հեղինակավոր և առաջատար տպագիր և էլեկտրոնային համակարգչային պարբերականների կողմից, ինչպիսիք են "Արդիականացում", "Երկաթ", "չիպ", "ռոքնգալսոֆթ", "Սպառող", ixbt.com, ferra.ru, techlabs.ru:


== Ծանոթագրություններ ==


== Արտաքին հղումներ ==
Официальный русскоязычный сайт Defender
Վոդոլաժսկոե (գյուղ, Բլիզնյուկովի շրջան)

Վոդոլաժսկոե (ուկրաիներեն՝ Водолазьке), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1925 թվականին։
2001 թվականի տվյալներով Վոդոլաժսկոե գյուղում բնակվում էր 74 մարդ։ Բնակավայրը զբաղեցնում է 0,32 կմ² տարածք։ Բնակչության խտությունը կազմում էր 231,25 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արտաշատի քաղաքային մարզադաշտ

«Արտաշատի քաղաքային մարզադաշտ», բազմաֆունկցիոնալ մարզադաշտ Հայաստանի Հանրապետության Արարատի մարզի Արտաշատ քաղաքում։


== Պատմություն ==
Մարզադաշտը բացվել է 1960 թվականին։ Ունի 4500 նստատեղ։ 1982-1999 թվականներին հանդիսացել է Դվին Արտաշատ ֆուտբոլային ակումբի տնային հանդիպումների վայր, 2009 թվականից` «Կիլիկիա» թիմի ՀՀ Գավաթի խաղարկության և Բարձրագույն խմբի առաջնության տնային հանդիպումների վայր։
Մարզադաշտը ներկայումս օգտագործվում է Արարատի մարզի երիտասարդական ֆուտբոլի դպրոցների կողմից, այստեղ են կազմակերպվում Ռոբերտ Էմմիյանի անվան գավաթի Հայաստանի ազգային ատլետիկայի առաջնության ամենամյա խաղերը։


== Միջոցառումներ ==
2014 թվականի մայիսի 10-ին Արտաշատ քաղաքում անց է կացվել Ատլետիկայի համաշխարհային օրվան նվիրված մրցումները։
2015 թվականի օգոստոսի 2-13-ը Արտաշատի քաղաքային մարզադաշտում տեղի են ունեցել Համահայկական խաղերը։ 
2016 թվականի հունիսի 4-ին Արտաշատի քաղաքային մարզադաշտում ՀԱՕԿ-ի Սյունիքի մարզի ներկայացուցչությունը կազմակերպել և իրականացրել է Մալոյան եղբայրների անվան ատլետիկայի միջազգային առաջին հուշամրցումը։


== Ծանոթագրություններ ==
Միքայել Քեշիշյան

Միքայել Քեշիշյան (Մելիտինե, Մելիտինեի գավառ, Խարբերդի նահանգ - ?), հայ բժիշկ


== Կենսագրություն ==
Ծնվել է Խարբերդի նահանգի Մելիտինեի գավառի կենտրոն Մելիտինե քաղաքում։ Դեղագործ Խոսրով Քեշիշյանի եղբայրն է, դավանանքով՝ ավետարանական։ Նախնական կրթությունն ստացել է ամերիկացի միսիոներների Խարբերդի Եփրատ քոլեջում։ Բժշկական կրթություն է ունեցել և բժիշկ աշխատել։ Մելիտինեում եղբորը՝ Խոսրով Քեշիշյանին նյութական աջակցություն է ցուցաբերել բացելու սեփական դեղատուն։
1914 թվականին՝ Առաջին համաշխարհային պատերազմն սկսվելուն պես, օսմանյան իշխանությունները Միքայելին ուղարկել են ռուսական ռազմաճակատ որպես բժիշկ՝ հարյուրապետի աստիճանով։ Այստեղ նա արագորեն կազմակերպել է 200 մահճակալով զինվորական հիվանդանոց, որտեղ բժշկական օգնություն է ցուցաբերել օսմանյան բազմազգ բանակի վիրավոր ու հիվանդ զինվորներին, առանձնակի ուշադրություն դարձրել հայ զինվորների առողջության վերականգնմանը, ինչը աննկատ չի մնացել թուրքական զինվորական հրամանատարության ուշադրությունից։ Նրան շուտով ձերբակալում են ու բանտարկում։ Սակայն մի քանի ամիս անց, զգալով ռազմաբժշկական գործի հմուտ մասնագետի կարիքը, թուրքերը բժշկին ազատում են կալանքից ու կրկին ծառայության նշանակում բանակում։ Միքայելը հաջողում է փախչել Կովկասյան ռազմաճակատի թուրքական զինվորական հիվանդանոցից և գեներալ Անդրանիկ Օզանյանի զորամասին միանալ։ 1915 թ. թուրքերը այդ մասին իմանալով, անմիջապես ձերբակալել են եղբորը՝ դեղագործ Խոսրովին և 1915 թվականի հունիսի 15-ին, Մելիտինեի բանտում կացնահարելով դաժանաբար սպանել։


== Գրականություն ==
Ալպօյաճեան Ա., Պատմութիւն Արաբկիրի հայոց, Պէյրութ, 1915։
Հայ բժշկութեան տուած զոհերը, ցուցակագրուած վաւերական փաստերով, Կ. Պոլիս, 1919։
Յուշամատեան Մեծ Եղեռնի (1915-1965), պատրաստեց Գերսամ Ահարոնեան, Պէյրութ, 1965։
Թէոդիկ, Յուշարձան նահատակ մտաւորականութեան, Բ. տպագրութիւն, Երեւան, ապրիլ 24, 1985։
Թէոդիկ, Գողգոթայ հայ հոգեւորականութեան, Նիւ Եորք, 1985։
Հայրապետյան Վանիկ, Էջեր Հայաստանի դեղագործության պատմությունից, Երևան, 1990։
Խաչատրյան Լ., Բաբլումյան Ա., Ցուցակ Հայոց ցեղասպանության զոհերի (1915-1923 թթ.), հ. 2, Խարբերդի նահանգ, Երևան, 2004։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Սփյուռք

Անվան այլ կիրառումների համար տե՛ս՝ Սփյուռք (այլ կիրառումներ)Սփյուռքը էթնոսի մի մասն է, որը ապրում է պատմական հայրենիքի սահմաններից դուրս և իր ընդհանրության պահպանման և զարգացման համար ունի հատուկ սոցիալական ինստիտուտներ։


== Խոշորագույն սփյուռքերը ==
Չինական սփյուռք - ավելի քան 35 միլիոն մարդ
Հնդկական սփյուռք - մոտ 25 միլիոն մարդ
Ռուսական սփյուռք - մոտ 25 միլիոն մարդ
Ուկրաինական սփյուռք - մոտ 12 միլիոն մարդ
Հայկական սփյուռք - մոտ 8 միլիոն մարդ
Հրեական սփյուռք - մոտ 8 միլիոն մարդ
Գնչուական սփյուռք - մոտ 8 միլիոն մարդ
Հունական սփյուռք - մոտ 8 միլիոն մարդ
Գերմանական սփյուռք - մոտ 3,5 միլիոն մարդ


== Ծանոթագրություններ ==
Սահակ (այլ կիրառումներ)

Սահակ, կարող է վերաբերել՝

Սահակ - Մեծ Հայքի Վասպուրական նահանգի Գողթն գավառի V-րդ եպիսկոպոսը
Սահակ - Մեծ Հայքի Երնջակ գավառի եպիսկոպոս
Սահակ - գյուղ Արևմտյան Հայաստանում, Բիթլիսի վիլայեթի Մշո գավառում
Սահակ - Մեծ Հայքի Նախճավան գավառի եպիսկպոս
Սահակ - հայ գրիչ
Սահակ - հայազգի բյուզանդական զորավար
Նանե Ավետիսյան

Նանե Ավետիսյան (օգոստոսի 16, 1997(1997-08-16), Երևան, Հայաստան), հայ իրավաբան, բարերար, մոդել, Միսս Տիեզերք Հայաստան 2021։


== Վաղ կյանք ==
Նանե Ավետիսյանը ծնվել է բազմազավակ ընտանիքում, ունի ութ քույր և երկու եղբայր։ Նա ընտանիքի ութերորդ երեխան է։ Դպրոցն ավարտելուց հետո ընդունվել է Հայաստանում ֆրանսիական համալսարանի հիմնադրամ։ Ավարտել է իրավագիտության բակալավրիատ բաժինը կրկնակի դիպլոմով։ Տիրապետում է չորս լեզուների՝ հայերեն, ռուսերեն, ֆրանսերեն և անգլերեն։


== Կարիերա ==
Նանեն սկսել է աշխատել բավականին վաղ տարիքից։ Տասներեք տարեկան հասակում, ստացել է իր առաջին աշխատանքը և ուսմանը զուգահեռ մշտապես զբաղեցրել է տարբեր հաստիքներ։ Այժմ իր գործունեությունն է ծավալում «Թովմասյան» միջազգային հիմնադրամում՝ որպես գործառնությունների տնօրեն։


== Մրցանակներ և առաջադրումներ ==
Գեղեցկության մրցույթներում Նանեի առաջին փորձը 15 տարեկանում էր։ Նա մասնակցել է «Միսս Աշակերտուհի» մրցույթին և հաղթել։ 
2021 թվականի սեպտեմբերի 21-ին, Նանեի հաղթանակը ավելացավ ևս մեկով, քանի որ  տեղի ունեցավ «Միսս Տիեզերք Հայաստան 2021»-ը, որտեղ Նանե Ավետիսյանը արժանացավ «Միսս Տիեզերք Հայաստան 2021» տիտղոսին և դեկտեմբերին ներկայացրեց Հայաստանը «Միսս Տիեզերք» հեղինակավոր մրցույթին։


== Ծանոթագրություններ ==
Ջեյմս Մեթյու Լի

Ջեյմս Մեթյու Լի (1808 - ապրիլի 20, 1860(1860-04-20), Լոնդոն, Մեծ Բրիտանիայի և Իռլանդիայի միացյալ թագավորություն), անգլիացի նկարիչ, նկարչության ուսուցիչ, գրող, դրամատուրգ և գրաքննադատ։ Նա Լոնդոնում գտնվող մասնավոր նկարչական դպրոցի՝ «Լիի ակադեմիայի» հիմնադիրն է։ Ներկայումս կոչվում է Հիֆերլիի գեղարվեստի դպրոց։


== Կյանք և ստեղծագործական ուղի ==
Լին ծնվել է 1808 թվականին Լոնդոնում։ Նրա հայրը հայտնի գրավաճառ Սամուել Լին էր և ուներ գրախանութ Սթրենդ փողոցում Լոնդոնի Ադելֆի թատրոնի մոտ, որտեղ հաճախ էր լինում Ուիլյամ Բլեյքը։ Ջեյմսի հորեղբայրը հայտնի դերասան և թատրոնի մենեջեր Չարլզ Մեթյուն էր (ավագ)։ Նա Ուիլյամ Էտտի աշակերտն էր և մասնագիտացել էր պատմական գեղանկարչության ժանրում։ Գեղարվեստի թագավորական ակադեմիայում (Լոնդոն) առաջին ցուցադրած նկարը «Ջոզեֆը եղբայրներին է ներկայացնում փարավոնի և Ջեֆայի երդումը»։
Շուտով նա մեկնում է Եվրոպա, այցելում Ֆրանսիայի, Գերմանիայի և Իտալիայի պատկերասրահներ, ուսումնասիրելու Հին վարպետների աշխատանքները և էսքիզներ նկարում։ Այս ժամանակահատվածում նա նվիրվում է գրելուն և 1838 թվականին հրապարակում «Քրոմվել» պատմական պիեսը՝ բաղկացած հինգ գործողություններից։ Այնուհետև ճանապարհորդում է դեպի Իսպանիա, նկարում էսքիզներ և վերադառնալով Անգլիա, Գեղարվեստի թագավորական ակադեմիայում և այլ ցուցահանդեսներում շարունակում է նկարներ ցուցադրել մինչ 1849 թվականը։
Հետագայում նա դառնում է նկարչության ուսուցիչ և 1848 թվականին հիմնադրում է գեղարվեստի ակադեմիա Օքսֆորդ փողոցի մոտ գտնվող Նյումեն փողոց 79 հասցեում, որը կոչվում է «Լիի ակադեմիա»։ Այն մրցակից էր մեկ այլ նշանավոր Հենրի Սասի նկարչական ակադեմիայի համար, որը կոչվում է «Սասի ակադեմիա»։ Շատ հայտնի նկարիչներ կրթություն են ստացել Լիի ակադեմիայում, ինչպես օրինակ, Ֆրեդերիկ Լեյտոնը, Ջոն Էվերեթ Միլլեն, Ֆիլիպ Կալդերոնը, Հենրի Սթեյսի Մարկսը, Էդուարդ Փոինթերը, Ջոզեֆ Բոիմը, Էդվին Լոնգը, Հենրի Հոլիդեյը, Ֆրեդերիկ Ուոլկերը, Ջոն Բեգնոլդ Բարջեսը, Ուոլթեր Գուդմենը և այլք։
Կյանքի վերջին քսան տարիներին նա ոչ մի ցուցահանդեսի չի մասնակցել։ Իր աշխատանքները ցուցադրել է ակադեմիայում։ Նրա ստեղծագործության հիմնական թեման գրական հերոսներն էին։
Լին շատ էր ծխախոտ օգտագործում և դրա հետևանքով էլ հիվանդանում է կոկորդի քաղցկեղով։ Մահանում է 1860 թվականի ապրիլի 20-ին Լոնդոնում։ Նրա որդին գրող և դրամատուրգ Հենրի Սեմբրուկ Լին էր (1837–1883): Լիի մահից հետո «Լիի գեղարվեստի դպրոցը» ղեկավարում է Թոմաս Հիֆերլին և դպրոցը վերանվանում են «Հիֆերլիի գեղարվեստի դպրոց»։


== Ծանոթագրություններ ==


== Գրականություն ==
William Tinsley. Random recollections of an old publisher, volume 1 (London: Simpkin, Marshall, Hamilton, Kent & co, 1900) pp. 189–201.


== Արտաքին հղումներ ==
J. M. Leigh on Artnet
Engraving of a portrait by Leigh (National Portrait Gallery, London
Ֆրանչեսկո Բրիոսկի

Ֆրանչեսկո Բրիոսկի (իտալերեն՝ Francesco Brioschi, դեկտեմբերի 22, 1824(1824-12-22)[…], Միլան, Ավստրիական կայսրություն - դեկտեմբերի 13, 1897(1897-12-13), Միլան, Իտալիայի թագավորություն), իտալացի մաթեմատիկոս։


== Կենսագրություն ==
Բրիոսկին ծնվել է Միլանում 1824 թվականին։ 1847 թվականին ավարտել է Բոռոմեո քոլեջը։ 1850 թվականից Պավիայի համալսարանում դասավանդել է վերլուծական մեխանիկա։ 1861 թվականին Իտալիայի միավորումից հետո ընտրվել է Իտալիայի խորհրդարանի պատգամավոր, ապա երկու անգամ նշանակվել Իտալիայի կրթության նախարարության քարտուղար։ 1863 թվականին հիմնադրել է Միլանի պոլիտեխնիկական համալսարանը, որտեղ աշխատել է մինչև մահը. դասավանդել է հիդրավլիկա, վերլուծական մեխանիկա և շինարարական տեխնիկա։ 1865 թվականին ընդգրկվել է Թագավորության Սենատում։ 1870 թվականին դարձել է Լինչեի ազգային ակադեմիայի անդամ, 1884 թվականին՝ Լինչեի ազգային ակադեմիայի նախագահ Քվինտինո Սելլայի պաշտոնավարման ավարտից հետո։ Ղեկավարել է Il Politecnico (Պոլիտեխնիկական համալսարան), 1867-1877 թվականներին՝ Annali di Matematica Pura ed Applicata (Մաքուր և կիրառական մաթեմատիկայի տարեգրություն)։ Մահացել է Միլանում 1897 թվականին։ 


== Ստեղծագործություններ ==
Opere matematiche di Francesco Brioschi. Pubblicate per cura del comitato per le onoranze a Francesco Brioschi (G. Ascoli, E. Beltrami, G. Colombo, L. Cremona, G. Negri, G. Schiaparelli), vol. 1 (U. Hoepli, Milano, 1901–1909)
Opere matematiche di Francesco Brioschi pubblicate per cura del Comitato per le onoranze a Francesco Brioschi... (vols. 1-5) (U. Hoepli, Milano, 1901–1909)
Théorie des déterminants et leurs principales applications (Mallet-Bachelier, Paris, 1856) (French translation of "La teorica dei determinanti e le sue principali applicazioni" by E. Combescure)


== Պարգևներ ==
 Սրբեր Մավրիկիոսի և Ղազարի շքանշան
 Սավոյի քաղաքացիական շքանշան
 Իտալիայի թագի շքանշան
 Իտալիայի միասնության հուշամեդալ
 Իտալիայի 5 օրերի քաղաքացիական հուշամեդալ


== Ծանոթագրություններ ==


== Արտաքին հղումներ ==
Mac Tutor biography Archived 1997-06-07 at the Wayback Machine.
Ֆրանչեսկո Բրիոսկի Mathematics Genealogy Project կայքում
Tricomi: La Matematica Italiana 1800-1950 (entry on Brioschi Archived 2012-08-13 at the Wayback Machine.)


== Աղբյուրներ ==
Grande Dizionario Enciclopedico (UTET, 1967)
Enciclopedia Universal (Rizzoli-Larousse, 1967)
Բեսեդ դը Սո

Բեսեդ դը Սո (ֆր.՝ Bessède-de-Sault), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 53 մարդ, բնակչության խտությունը` 3.52 մարդ/կմ²։ Բնակավայրը զբաղեցնում է 15.04 կմ² տարածք։


== Աշխարհագրություն ==
Գտնվում է Փարիզ քաղաքից 680 կմ հարավ, Մոնպելիե քաղաքից` 170 կմ հարավ-արևմուտք, Կարկասոն քաղաքից` 55 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 29 աշխատունակ (15-64 տարեկան) բնակիչ, որոնցից ակտիվ էին 22-ը, իսկ ոչ ակտիվները` 7։ Ակտիվության ցուցանիշը կազմում է 75,9 %։ 22 աշխատունակ մարդկանցից աշխատել է 13 անձ (6 տղամարդ և 7 կին)։ Գործազուրկ են եղել 9 անձ (3 տղամարդ և 6 կին)։ 7 անաշխատունակներից 1-ը եղել են աշակերտներ կամ ուսանողներ, 3-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
632

632 թվական,  նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 632 թվականն է, 
VII դարի 32-րդ տարին։


== Դեպքեր ==


== Ծնունդներ ==


== Մահեր ==
Մեյդան (Խնուսի գավառ)

Անվան այլ կիրառումների համար տե՛ս՝ Մեյդան (այլ կիրառումներ)Մեյդան, գյուղ Արևմտյան Հայաստանում, Էրզրումի վիլայեթի Խնուսի գավառում։ Գտնվում էր Խնուս քաղաքից 18 կմ հյուսիս-արևմուտք, Կարակալա լեռնաշղթայի հյուսիս-արևմտյան ծայրամասում։
Տարաքծը լեռնային էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Պիանո դի Սորենտո

Պիանո դի Սորենտո (իտալերեն՝ Piano di Sorrento), քաղաք Իտալիայում։ Գտնվում է Կամպանիա մարզում՝ Նեապոլի գավառում։
Բնակչությունը կազմում է 12 808 մարդ (2008 թվական), բնակչության խտությունը կազմում է 1830 մարդ/կմ²։ Զբաղեցնում է 7 կմ² մակերես տարածք։ Փոստային ինդեքս՝ 80063, հեռախոսային կոդ՝ 081։
Միքայել հրեշտակապետը հարգվում է որպես կոմունայի հովանավոր սուրբ։ Տոնակատարությունը սեպտեմբերի 29-ին է։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 081 5321478
Էլեկտրոնային փոստ՝ sindaco@comune.pianodisorrento.na.it
Պաշտոնական կայք՝ http://www.comune.pianodisorrento.na.it/


== Պատկերասրահ ==

		
		
		
		
		
		
		


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Արմեն Չաքմաքյան

Արմեն Չաքմաքյան (անգլ.՝ Armen Chakmakian, փետրվարի 11, 1966(1966-02-11), Գլենդեյլ, Լոս Անջելես շրջան, Կալիֆոռնիա, ԱՄՆ), ամերիկահայ դաշնակահար, երգահան, պրոդյուսեր, TruArt Records ձայնագրման ընկերության հիմնադիր, Գրեմմիի մրցանակակիր։ Ջիվան Գասպարյանի և իր դուդուկի օգնությամբ Չաքմաքյանը մեծ հաջողությամբ և գեղեցկությամբ մեկնաբանել է հայկական ավանդական երաժշտությունը։


== Ալբոմներ ==
Սեփական TruArt Records լեյբլի միջոցով թողարկել է երկու մենաալբոմ.

1998 Ceremonies (TruArt Records)
2004 Caravans (TruArt Records)


=== Չաք Գրինբերգի հետ ===
2018 Into The Blue (սինգլ, Greenberg Music)


=== Shadowfax երաժշտախմբի հետ ===
1992 Esperanto (EarthBeat Records)
1994 Magic Theater (EarthBeat Records)
1995 Shadowfax Live (Sonic Images)


== Ծանոթագրություններ ==


== Արտաքին հղումներ ==
http://www.mymusicbase.ru/PPB/ppb7/Bio_718.htm%7CԿենսագրությունը(չաշխատող հղում) (թարմացվող նորություններով)
Եղջերվասար

Եղջերվասար, Մայնեխ Փոքր, Փոքր Մայնեխ լեռնագագաթ Հայաստանի Տավուշի մարզում, Արեգունի լեռների հյուսիսարևմտյան մասում, Դիլիջան քաղաքից 5 կմ հարավ–արևելք։ Բարձրությունը 2559 մ է։


== Ծանոթագրություններ ==
Սիվսոր

Սիվսոր, գյուղ Արևմտյան Հայաստանում, Բիթլիսի վիլայեթի Ճապաղջրի գավառակում։ Գտնվում էր Գենջ գյուղից 44 կմ հյուսիս-արևմուտք, Գյունեկ գետակի աջ կողմում՝ փոքրիկ գետակի ափին։
XX դարի սկզբին ուներ 63 տուն հայ և քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Յուրի Չիգվինցև

Յուրի Չիգվինցև (ռուս.՝ Юрий Константинович Чигвинцев, սեպտեմբերի 1, 1938(1938-09-01)), ռուս դիվանագետ։


== Կենսագրություն ==
1960 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է պորտուգելերնին և անգլերենին։
1980 թվականից զբաղվում է դիվանագիտական գործունեությամբ։

1990 թվականից մինչև 1995 թվականը Ռիո դե Ժանեյրոյում եղել է Խորհրդային Միության, իսկ 1991 թվականից հետո՝ Ռուսաստանի Դաշնության գլխավոր հյուպատոս։
1997 թվականի մարտի 14-ից մինչև 1999 թվականի հունիսի 28-ը Գվինեա Բիսաուում եղել է Ռուսաստանի Դաշնության արտակարգ և լիազոր դեսպան։
2000 թվականից մինչև 2002 թվականն աշխատել է Էրդենետեում Ռուսաստանի Դաշնության գլխավոր հյուպատոսությունում։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1990 թվականի հուլիսի 31)


== Ծանոթագրություններ ==


== Արտաքին հղումներ ==
Биография на сайте Центра военно-политических исследований МГИМО
Սեն Սիրգ դը Ժորդան

Սեն Սիրգ դը Ժորդան (ֆր.՝ Saint-Cirgues-de-Jordanne), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 144 մարդ, բնակչության խտությունը` 8.87 մարդ/կմ²։ Բնակավայրը զբաղեցնում է 16.24 կմ² տարածք։


== Աշխարհագրություն ==
Գտնվում է Փարիզ քաղաքից 430 կմ հարավ, Կլերմոն Ֆերան քաղաքից` 95 կմ հարավ-արևմուտք, Օրիյակ քաղաքից` 17 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 91 աշխատունակ (15-64 տարեկան) բնակիչ, որոնցից ակտիվ էին 62-ը, իսկ ոչ ակտիվները` 29։ Ակտիվության ցուցանիշը կազմում է 68,1 %։ 62 աշխատունակ մարդկանցից աշխատել է 58 անձ (39 տղամարդ և 19 կին)։ Գործազուրկ են եղել 4 անձ (3 տղամարդ և 1 կին)։ 29 անաշխատունակներից 8-ը եղել են աշակերտներ կամ ուսանողներ, 13-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Խաչիկ Ստամբոլցյան

Խաչիկ Վարդանի Ստամբոլցյան (սեպտեմբերի 15, 1940(1940-09-15) - օգոստոսի 28, 2022(2022-08-28)), կուսակցական (ՀՀՇ անդամ), հասարակական գործիչ, ֆիզիկոս։


== Կենսագրություն ==
Ծնվել է 1940 թվականի սեպտեմբերի 15-ին։ Ավարտել է Երևանի պետական համալսարանի ֆիզիկայի ֆակուլտետը։ Աշխատել է ՀՀ ԳԱԱ փորձարարական կենսաբանության ինստիտուտում որպես կրտսեր գիտաշխատող, ընտրվել ՀԽՍՀ 11-րդ գումարման ԳԽ պատգամավոր։


== Քննադատություն ==
Ղեկավարել է «Գթություն» կազմակերպությունը, որը կոչված էր բարեգործական ծրագրեր իրականացնել Հանրապետությունում։ Որպես այդ կազմակերպության ղեկավար՝ իր ձեռքն էր կենտրոնացրել Սպիտակի երկրաշարժի հետևանքով աղետի գոտու կարգավիճակ ստացած բնակավայրերին հասցեագրված ամբողջ օգնությունը, և այդ օգնությունը տնօրինել ըստ իր անձնական ցանկության ու հիմնականում ոչ միշտ իր նպատակին ծառայեցնելով։


== Ծանոթագրություններ ==
Ուսադիշչե (գյուղ, Պոչինկովսկի շրջան)

Անվան այլ կիրառումների համար տե՛ս՝ ՈւսադիշչեՈւսադիշչե (ռուս.՝ Усадище), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոդվարովկա (գյուղ, Կոտելվայի շրջան)

Պոդվարովկա (ուկրաիներեն՝ Підварівка), գյուղ Ուկրաինայի Պոլտավայի մարզի Կոտելվայի շրջանում։
2001 թվականի տվյալներով Պոդվարովկա գյուղում բնակվում էր 9 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռոբին Շերնբերգ

Ռոբին Շերնբերգ (շվեդերեն` Robin Stjernberg փետրվարի 22, 1991(1991-02-22), Հեսլեհոլմ, Կրիստիանստադ, Շվեդիա), շվեդ երգիչ, երգերի հեղինակ, պրոդյուսեր, ով 2013 թվականի մայիսին «You» երգով ներկայացրել է Շվեդիան Եվրատեսիլ 2013 երգի մրցույթում և զբաղեցրել է 14-րդ հորիզոնականը։ Մինչ այդ նա հաղթող էր ճանաչվել «Melodifestivalen 2013» ազգային մրցույթում, և հենց դա էլ նրան իրավունք էր տվել ներկայացնելու իր հայրենիքը «Եվրատեսիլ 2013»-ում, որն անց է կացվել շվեդական Մալմյո քաղաքում։
2011 թվականին Ռոբինը շվեդական Idol (Տաղանդ) մրցույթում զբաղեցրել է երկրորդ հորիզոնականը։


== Սկավառակագրություն ==


=== Ստուդիական ալբոմներ ===


=== Ընդարձակված կատարումներ ===


=== Սինգլներ ===


==== Որպես առաջատար արտիստ ====


==== Որպես զուգերգող արտիստ ====


== Ծանոթագրություններ ==
Լանխարոն

Լանխարոն (իսպ.՝ Lanjarón), մունիցիպալիտետ Իսպանիայում։ Գտնվում է Գռանադա պրովինցիայում (Անդալուսիյա ինքնավար համայնքում)։ Տարածքը կազմում է 60,38 կմ2։ Բնակչությունը՝ 3861 մարդ (2010 թվականի տվյալներով)։ Պրովինցիայի վարչական կենտրոնից գտնվում է 45  կմ հեռավորության վրա։


== Արտաքին հղումներ ==
Microweb turística de Lanjarón realizada por el Patronato de Turismo de Granada Archived 2008-02-29 at the Wayback Machine.
Situación de Lanjarón
Página web sobre Lanjarón Archived 2008-03-24 at the Wayback Machine.
Callejero visual de Lanjarón Archived 2008-03-21 at the Wayback Machine.
Página web de la asociación de comerciantes de Lanjarón Archived 2007-10-17 at the Wayback Machine.
Página sobre la Semana Santa de Lanjarón Archived 2008-05-18 at the Wayback Machine.
Վոլֆերսդորֆ

Վոլֆերսդորֆ (գերմ.՝ Wolfersdorf)՝ Կոմունա Գերմանիայում, Բավարիայում։
Ենթարկվում է Վերին Բավարիայի ղեկավարությանը։ Մտնում է Ֆրայզինգ շրջանի կազմի մեջ։ Բնակչությունը կազմում է 2414 մարդ (2010 թվականի դեկտեմբերի 31-ի տվյալներով)։ Զբաղեցնում է 26,01 կմ² տարածք։ Պաշտոնական կոդը՝ 09 1 78 156։


== Ծանոթագրություններ ==


== Արտաքին հղումներ ==
Պաշտոնական կայք
Բուրչաքլյան

Բուրչաքլյան, հայկական ազգանուն։


== Ազգանունը կրողներ ==
Կարապետ Բուրչաքլյան (1890-1914), արձակագիր, գրաշար։


== Տես նաև ==
Բուրջաքլյան


== Ծանոթագրություններ ==
Տալլինի կենդանաբանական այգի

Տալլինի կենդանաբանական այգի (էստ․՝ Tallinna Loomaaed), բացվել է 1939 թ. օգոստոսի 25-ին։


== Պատմություն ==
Տալլինի կենդանաբանական այգին հիմնադրման գործում մեծ ներդրում ունեն Կենդանիների պաշտպանության միությունը, ինչպես նաև Զբոսաշրջության ու բնության պահպանության բաժինը։
Կենդանաբանական այգու հիմնադրումից երկու տարի առաջ՝ 1937 թ., էստոնացի հրաձիգների թիմը հաղթել էր աշխարհի առաջնությունը, որ անցկացվում էր Հելսինկիում։ «Արգենտինյան գավաթից» բացի էստոնացիներն իրենց հետ հայրենիք տարան նաև մի լուսան, որին անվանում էին Illu (Իլլ)։ Շուտով որոշվեց Կադրիորգ այգու ծայրին հիմնել կենդանաբանական այգի։ Իլլ լուսանն էլ դառնում է Տալլինի կենադանաբանական այգու առաջին կենդանին, իսկ հետագայում՝ նաև այգու խորհրդանիշը։ Սակայն Էստոնիայի՝ 1940 թ. ԽՍՀՄ-ին միանալուց հետո երկրի հասարակական կազմակերպությունների գործունեությւոնը կասեցվում է։ Կենդանաբանական այգին անցնում է Տալլինի քաղաքային խորհրդի ղեկավարության տակ։ Միայն 44 տարի անց՝ 1983 թ., այգին տեղափոխվեց նոր վայր Veskimetsa շրջանում, որտեղ այգուն հատկացվել էր շուրջ 87 հա տարածք։
1989 թ. Տալլինի կենդանաբանական այգին ԽՍՀՄ առաջին կենդանաբանական այգին է, որ դարձավ Կենդանաբանական այգիների ու ակվարիումների միջազգային միության (անգլ.՝ WAZA) անդամ։ Այդ ժամանակ այգին արդեն 10 տարի համագործակցում էր ամերիկյան AZA միության հետ։


== Հավաքածու ==
2011 թ. դեկտեմբերի 31-ի դրությամբ կենդանաբանական այգու հավաքածուն կազմում է 595 տեսակի/ենթատեսակի 7753 առանձնյակ, որոնցից՝


== Ցուցանմուշներ ==

Ալպեր
Գիշատիչ թռչուններ
Միջին Ասիա
Ճահիճներ
Արկտիկական գոտու կաթնասուններ
Փասիաններ
Հարավային Ամերիկա
Արևադարձային գոտի
Ջրամբարներ՝ ջրլող թռչուններով
Մանկական գազանանոց
Կենգուրուներ • Առյուծներ • Փղեր • Եղջերուներ • Ընձառյուծներ


== Կոորդինատներ ==
Tallinna Loomaaed, Paldiski mnt 145, 13522 Tallinn, Estonia.
Հեռ. (10372) 694-33-00 • Ֆաքս. (10372) 657-89-90 • E-mail. zoo@tallinnlv.ee, m.kaal@tallinnlv.ee.


== Արտաքին հղումներ ==

Պաշտոնական կայքը
Տալլինի կենդանաբանական այգու լուսանկարներ Archived 2007-10-14 at the Wayback Machine.


== Ծանոթագրություններ ==
Գրասիոսա (Կանարյան կղզիներ)

Գրասիոսա (իսպ.՝ La Graciosa, իսպաներեն՝ նրբագեղ), հրաբխային կղզի Իսպանիայի Կանարյան կղզիներում։ Տեղակայված է Լանսարոտե կղզուց 2 կմ դեպի հյուսիս։ Կղզին Չինիխո կղզեխմբի և Չինիխո կղզեխմբի ազգային պարկի մասն է կազմում (Parque Natural del Archipiélago Chinijo)։ Կղզին կառավարվում է Տեգուիսի մունիցիպալիտետի կողմից։ Միակ երկու բնակավայրերն են կղզու հարավարևելյան մասում գտնվող Կալետա դե Սեբոն և Կասաս դե Պեդրո Բարբան։
Կղզու բնակչությունը կազմում է 700 մարդ։ Զբոսաշրջությունը և ձկնորսությունը հիմնական արդյունաբերությունն են։ Ամեն տարի, զբոսաշրջիկներ են գալիս կղզու մեղմ կլիմայի և ավազուտ հրաբխային ափերի համար։ Կղզին ունի դպրոց, վարժարան, փոստային բաժանմունք, սուպերմարկետներ, բժշկական կենտրոն, դեղատուն, նավահանգիստ, լողափեր, բար-ռեստորաններ և մի հրապարակ։
Գրասիոսայի փողոցների և պողոտաների ճանապարհները ավազից են։ Շարժիչային տրանսպորտային միջոցները խիստ արգելված են և սահմանափակ քանակությամբ թույլատրվում են հատուկ նպատակներով միայն մի քանի լիցենզավորված մեքենաների համար։ Կղզին հասանելի է մոտ 35 րոպե տևողությամբ լաստանավով, որն անցնում է Օրսոլա գյուղից դեպի Լանսարոտե։ Կղզում կա ճամբար, որը գտնվում է Պլասա Դել Սալադոյում՝ Կալետա դել Սեբոյի արևմտյան եզրին։


== Աշխարհագրական առանձնահատկություններ ==
Գրասիոսա կղզին ծայրահեղ անջրդի է և ամբողջովին կազմված է թփերից և չոր հողից։ Դրա երկարությունը կազմում է 8 կմ, իսկ լայնությունը` 4 կմ , որը կազմում է 29 քառ․ կմ տարածք։ Կղզում բնական ջրի պաշարներ չկան 2001 թվականից խողովակաշարով ջուր է մատակարարվել հարևան Լանսարոտեից։
Կղզում կան մի քանի մեկուսացած լեռներ, որոնցից ամենաբարձրը Ագուխաս Գրանդեսն է, որի բարձրությունը 266 մետր է։ Բարձրությամբ երկրորդ լեռը Ագուխաս Չիկասն է՝ 228 մետր բարձրությամբ։ Պլայա դե լա Կոկինան հայտնի ծովափ է կղզու հարավարևմտյան մասում։


== Պատկերասրահ ==

		
		


== Ծանոթագրություններ ==


== Արտաքին հղումներ ==
La Graciosa - Organismo Autónomo Parques Nacionales (OAPN) Archived 2011-11-25 at the Wayback Machine.
Սպաս-Պոդգորե

Սպաս-Պոդգորե (ռուս.՝ Спас-Подгорье), գյուղ Ռուսաստանի Յարոսլավլի մարզի Բորիսոգլեբսկի շրջանի կազմում։
Բնակչությունը 2007 թվականին գրանցված տվյալներով կազմում էր 29 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(5046) Կառլտոնմուր

(5046) Կառլետոնմուր (անգլ.՝ Carletonmoore), աստերոիդ աստերոիդների հիմնական գոտում։ Հայտնաբերվել է 1981 թվականի փետրվարի 28-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,577867 ա. մ., առավելագույնը մոտենում է 2,4036 ա. մ. հեռավորության վրա և հեռանում 2,7521 ա. մ.։ Արեգակի շուրջ մեկ ամբողջական պտույտ է կատարում 1511,78 երկրային օրվա ընթացքում, իր ուղեծրով շարժվելով միջինում 0,23813 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,39° անկյուն։


== Անվանում ==
Աստերոիդն անվանվել է ի պատիվ քիմիայի և երկրաբանության պրոֆեսոր Կառլտոն Մուրի (անգլ.՝ Carleton Moore)։ Նա հանդիսանում է Արիզոնա նահանգի համալսարանի երկնաքարերի հետազոտման կենտրոնի հիմնադիրը և ավելի քան 20 տարի եղել է «Մետեորիտիքս» (անգլ.՝ Meteoritics) ամսագրի խմբագիրը։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5046) Կառլետոնմուր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոնկուկ համալսարան

Կոնկուկ Համալսարան (կոր. 건국대학교, հնջ. 建國大學校), մասնավոր համալսարան Սեուլում։ Գտնվում է Սեուլի հարավարևելյան մասում, Հանգան գետի ափին և սպասարկվում է համանուն մետրոյի կայարանի կողմից։ Համալսարանը հավատարմագրված է Կորեայի Հանրապետության Մշակույթի և Կրթության նախարարության կողմից։ Բուհն առավել հայտնի է բանական, ճշգրիտ և տեխնիկական գիտությունների ոլորտի հետազոտություններով։ Հիմնադրվել է 1946 թվականին։ "Կոնկուկ" անունը չինարենից թարգմանաբար նշանակում է "հիմնել ազգ", քանի որ համալսարանի հիմնադիր դոկտոր Յո Սուկ-Չանգը ուզում էր, որ Կոնկուկի շրջանավարտները ծառայեին Կորեային այնպես, ինչպես կհիմնեին իրենց ազգը։


== Աղբյուրներ ==
Կոնկուկ Համալսարանի պաշտոնական վեբ կայքը
Արամ Գրիգորյան (օդաչու)

Արամ Օգսենի Գրիգորյան (դեկտեմբերի 7, 1967(1967-12-07), Ղուկասավան, Մասիսի շրջան, Հայկական ԽՍՀ, ԽՍՀՄ - ապրիլի 17, 1993(1993-04-17), Գյուլիստան, Շահումյանի շրջան, Արցախ), հայ օդաչու։


== Կենսագրություն ==
1986–1988 թվականներին ծառայել է ԽՍՀՄ ԶՈՒ-ում։ Ավարտել է Կրեմենչուգի (Ուկրաինա) քաղաքացիական ավիացիայի օդաչուական ուսումնարանը (1990)։ 1990–1991 թվականներին աշխատել է Իրկուտսկի մարզի (Ռուսաստան) Նիժնի-Ուդինսկի ավիաջոկատում, 1992–1993 թվականներին՝ «Էրեբունի» օդանավակայանում։
1992–1993 թվականներին Մի-8 ուղղաթիռի անձնակազմում (2-րդ օդաչու) մասնակցել է Հայաստանի սահմանամերձ շրջանների և Արցախի ինքնապաշտպանությանը։
Ընդհանուր թռիչքաժամը Արցախ և Շահումյանի շրջան կազմել է 651 ժամ։
Զոհվել է հերթական մարտական առաջադրանքը կատարելիս։ Հետմահու պարգևատրվել է Արցախի Հանրապետության «Մարտական խաչ» 2-րդ աստիճանի շքանշանով։ Թաղված է Եռաբլուր պանթեոնում։


== Արտաքին հղումներ ==
ռազմի հանրագիտարան կայքում Archived 2016-03-05 at the Wayback Machine.
ՀՀ Պաշտպանության նախարարության Հայ զինվոր կայքում


== Ծանոթագրություններ ==
Օքլենդ (Նոր Զելանդիա)

Անվան այլ կիրառումների համար տե՛ս՝ Օքլենդ (այլ կիրառումներ)Օքլենդը (անգլ.՝ Auckland, մաորի՝ Tāmaki-makau-rau), Նոր Զելանդիայի ամենամեծ քաղաքն է։ Քաղաքի բնակչությունը կազմում է շուրջ 1,3 մլն. մարդ (2010 թվականի տվյալներով), ինչը ողջ երկրի բնակչության 32 %-ն է։
Աշխարհագրական ու վարչական առումներով Մեծ Օքլենդի կազմի մեջ մտնում են՝ Օքլենդ-Սիթի (Auckland City), Նորթ-Շոր-Սիթի (North Shore City), Մանուկաու-Սիթի (Manukau City), Ուաիտակերե-Սիթի (Waitakere City) և այլն։


== Ծանոթագրություններ ==
Ի՞նչ պատահեց կոկորդիլոսի հետ

Ի՞նչ պատահեց կոկորդիլոսի հետ (ռուս.՝ Что случилось с крокодилом?), կարճամետրաժ մուլտիպլիկացիոն ֆիլմ, որը ստեղծվել է ռեժիսոր Ալեքսանդր Գորլենկոյի կողմից 1982 թվականին, ըստ Մարինա Մոսկվինայի նույնանուն հեքիաթի։
«Ուրախ կարուսել» № 12 մուլտիպլիկացիոն ալմանախի երեք սյուժեներից երկրորդն է։


== Սյուժե ==
Կղզու բոլոր կոկորդիլոսների մոտ ծնվում են կոկորդիլոսի ձագեր, և միայն մի կոկորդիլոսի մոտ է, որ անհայտ պատճառներով ծնվում է ճուտիկ, որը միանգամից նրան «հայրիկ» է անվանում։ Կոկորդիլոսը սկզբում ցանկանում է ազատվել նրանից, բայց հետո հաղթում են ծնողական զգացմունքները, և կոկորդիլոսը սկսում է ճուտիկին պաշտպանել ագրեսիվ հարևաններից։ Արդյունքում պարզվում է, որ չնայած նրանց տարբերությանը, նրանք իրարից սովորելու շատ բան ունեն։


== Հեղինակներ ==
Սցենարի հեղինակ` Մ. Մոսկվինա
Կինոռեժիսոր` Ա. Գորլենկո
Բեմադրող-նկարիչ` Օ. Բոգոլյուբովա
Նկարիչ-մուլտիպլիկատորներ` Ն. Բոգոմոլովա, Ա. Մազաև, Ա. Գորլենկո
Կինոօպերատոր` Բ. Կոտով
Հնչյունային օպերատոր` Բ. Ֆիլչիկով
Խմբագիր` Ա. Գրիգորյան
Երաժշտություն և կատարում` «Последний шанс» խումբ
Տեքստն ընթերցում է` Օ. Կլյուշնիկովա


== Մուլտֆիլմի մասին ==
«Ուրախ կարուսել»-ի երկրորդ` «Ի՞նչ պատահեց կոկորդիլոսի հետ» վերնագրով սյուժեից հետո սկսում են խոսել երիտասարդ ռեժիսորի մասին։ Պատկերավորման լուծման նրբագեղ պարզությունը համադրվում էր բավականին բարդ հնչյունային լուծման հետ. ֆիլմի հերոսները խոսում են աբրակադաբրա լեզվով, որը թարգմանում էր կադրի ետևում լսվող կանացի թախծոտ ձայնը։ Պարզ մանկական պատմությունն այն մասին է, որ կոկորդիլոսի ընտանիքում ծնվում է ճուտիկ, որը ձեռք է բերում ծաղրական չափեր, «երկրորդ պլան», որը հիացմունք էր պատճառում հասուն հանդիսատեսին։


== Փառատոնի մրցանակներ ==
1983` Վառնայի համաշխարհային անիմացիոն փառատոնի Գրան-պրի,
1983` Վառնա-83 փառատոնի «Չապլինյան փոքրիկ» մրցանակ, երեխաների և դեռահասների համար լավագույն ֆիլմ անվանակարգում։


== Ծանոթագրություններ ==


== Արտաքին հղումներ ==
«Ի՞նչ պատահեց կոկորդիլոսի հետ»(անգլ.) ֆիլմը Internet Movie Database կայքում
«Ուրախ կարուսել» № 12. «Ի՞նչ պատահեց կոկորդիլոսի հետ» մուլտֆիլմը «Անիմատոր.ռու» կայքում
«Ի՞նչ պատահեց կոկորդիլոսի հետ» «Հայրենական կինոյի հանրագիտարան» կայքում
Սլոբոդա-Վյազովկա

Սլոբոդա-Վյազովկա (ուկրաիներեն՝ Слобода-Вязівка), գյուղ Ուկրաինայի Ժիտոմիրի մարզի Նարոդիչի շրջանում։
2001 թվականի տվյալներով Սլոբոդա-Վյազովկա գյուղում բնակվում էր 81 մարդ։ Բնակավայրը զբաղեցնում է 0,336 կմ² տարածք։ Բնակչության խտությունը կազմում էր 241,07 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)